Kahuzi-Bjegos nacionalinis parkas

Kahuzi-Bjegos nacionalinis parkas () – saugoma gamtos teritorija Kongo Demokratinės Respublikos rytuose, Pietų Kivu provincijoje, netoli vakarinio Kivu ežero kranto ir Ruandos sienos. Parkas įkurtas 1970 m. ir apima 6000 km² teritoriją.

Parkas apima miškingus kalnus (aukštis iki 3307 m, Kahuzio k.), kuriuose gyvena nykstantis kalnų gorilų porūšis Gorilla beringei graueri. XX a. pab. čia gyveno ~600 šių gorilų. 1980 m. Kahuzi-Bjegos nacionalinis parkas įtrauktas į UNESCO pasaulio paveldo sąrašą, bet nuo 1997 m. yra rizikos grupėje, kadangi dėl brakonieriavimo, miškų naikinimo, karinių konfliktų gorilų populiacija sparčiai nyksta.

Kongo Demokratinės Respublikos nacionaliniai parkai
Pasaulio paveldo objektai Kongo Demokratinėje Respublikoje